Anweisung des Mennides an Theon
Material: papyrus
Place: Memphis
Categories: Anweisung
Zahlung (Gehalt) an die Zwillinge
Naturalien
Verweise auf die betreffenden Akten
Μεννίδης Θέωνι χαίρειν. τῆς ἐπιδοθείσης 
ἐντεύξεως τῶι βασιλεῖ παρὰ Θαυῆτος  καὶ Ταῦτος  τῶν 
ἐν τῶι μεγάλωι Σαραπιείωι διδυμῶν, 
ἀπεσταλμένης δὲ ἐπʼ Ἀσκληπάδην τὸν 
ἀρχισωματοφύλακα καὶ διοικητὴν μετὰ τοῦ 
προσκατακεχωρισμένου χρηματισμοῦ, παρὰ 
δὲ τούτου ἀποδεδομένης Σαραπίωνι τῶν 
διαδόχων καὶ ὑποδιοικητῆι μεθʼ ὑπογραφῆς 
τὸ ἀντίγραφον ὑπόκειται. ἐπεὶ οὐ μεταλαβὼν 
ταύτης Δωρίων ὁ ἀντιγραφεὺς ἀνενήνοχεν 
ἐπὶ Σαραπίωνα τὴν προσκατακεχερισμένη[ν] 
ἀναφοράν, Πτολεμαῖος  ὁ προεστηκὼς τῶν 
διδυμῶν ἐπιδέδωκεν Σαραπίωνι 
περὶ τούτων τὸ προσεντεταγμένον 
ὑπόμνημα, ὃ καὶ ἀπέσταλται ἐφʼ ἡμᾶς ἔχων 
ὑπογραφὴν· Μεννίδει. ἐπισκεψάμενον 
ὅσα καθήκει ἀποδοῦναι, Δημητρίωι Σώσωι 
Κρητεὶ τῶν πρότερον Εὐμήλου τῶι 
συνεσταμένωι ὑπʼ αὐτῶν διὰ τῆς ἐντεύξεως 
ὥστε αὐταῖς προοῦ τὸν καθήκοντα εἰς τὸ ιη  
ἐλαίου σησαμίνου  α, κίκιος  α καὶ 
εἰς τὸ ιθ  ἐλαίου σησαμίνου  α, κίκιος     α  ἐλ  β 
κίκιος   β ἀνθʼ ὧν ἐλαίου σησαμίνου  α, 
τοὺς δὲ πάντας ἐλαίου σησαμίνου  γ 
καὶ σύμβολα ποίησαι ὡς καθήκει.